CELEX: 31984R3397
Language: el
Date: 1984-12-03 00:00:00
Title: Κανονισμός (ΕΟΚ) αριθ. 3397/84 της Επιτροπής της 3ης Δεκεμβρίου 1984 περί παρεκκλίσεως από τον κανονισμό (ΕΟΚ) αριθ. 1292/81 όσον αφορά τους κανόνες ποιότητας για τα πράσα

Avis juridique important

|

31984R3397

Κανονισμός (ΕΟΚ) αριθ. 3397/84 της Επιτροπής της 3ης Δεκεμβρίου 1984 περί παρεκκλίσεως από τον κανονισμό (ΕΟΚ) αριθ. 1292/81 όσον αφορά τους κανόνες ποιότητας για τα πράσα  

Επίσημη Εφημερίδα αριθ. L 314 της 04/12/1984 σ. 0012 - 0013 Ισπανική ειδική έκδοση: Κεφάλαιο 03 τόμος 32 σ. 0214  Πορτογαλική ειδική έκδοση : Κεφάλαιο 03 τόμος 32 σ. 0214 

***** ΚΑΝΟΝΙΣΜΟΣ (ΕΟΚ) αριθ. 3397/84 ΤΗΣ ΕΠΙΤΡΟΠΗΣ  της 3ης Δεκεμβρίου 1984  περί παρεκκλίσεως από τον κανονισμό (ΕΟΚ) αριθ. 1292/81 όσον αφορά τους κανόνες ποιότητας για τα πράσα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τα πράσα καθορίστηκαν στο παράρτημα Ι του κανονισμού (ΕΟΚ) αριθ. 1292/81 της Επιτροπής (3) ·  ότι η κτηθείσα πείρα έχει δείξει ότι οι τεχνικές παραγωγής και συγκομιδής δεν επέτρεπαν την πλήρη τήρηση των κριτηρίων όσον αφορά το χρωματισμό και την καθαριότητα όπως έχουν διευκρινισθεί· ότι οι κανόνες ποιότητας πρέπει να λαμβάνουν υπόψη της κατάσταση αυτή·  ότι υπάρχει σημαντική παραγωγή πράσων λεγόμενων «πρώιμα» σε ορισμένα κράτη μέλη· ότι οι κανόνες ποιότητας θα πρέπει να λαμβάνουν υπόψη το είδος αυτό των πράσων·  ότι, εξάλλου, είναι σκόπιμο να αποκτηθεί επαρκής πείρα όσον αφορά τα σημεία αυτά πριν τροποποιηθούν οριστικά οι κανόνες αυτοί· ότι είναι σκόπιμο να ορισθεί προσωρινά παρέκκλιση από τους κανόνες ποιότητας για τα πράσα, χωρίς αυτό να επηρεάσει την ποιότητα του προϊόντος·  ότι, για πρακτικούς λόγους, είναι σκόπιμο να συγκεντρωθούν στον ίδιο κανονισμό οι διατάξεις που ορίζουν παρέκκλιση και αυτές που περιλαμβάνονται στον κανονισμό (ΕΟΚ) αριθ. 911/84 της Επιτροπής (4) που, κατά συνέπεια, μπορεί να καταργηθεί·  ότι τα μέτρα που προβέπονται στον παρόντα κανονισμό είναι σύμφωνα με τη γνώμη της Επιτροπής Διαχερίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Θεσπίζεται παρέκκλιση από τις διατάξεις του παραρτήματος Ι του κανονισμού (ΕΟΚ) αριθ. 1292/81 ως ακολούθως:  1. Στο τίτλο ΙΙ «Διατάξεις περί ποιότητας» υπό Β «Ταξινόμηση» :  α) υπό i) κατηγορία Ι:  - το ακόλουθο κείμενο προστίθεται μετά από το πρώτο εδάφιο:  «Είναι αποδεκτά ίχνη χώματος εντός του περικεκαλυμμένου τμήματος».  - το τελευταίο εδάφιο αντικαθίσταται από το ακόλουθο κείμενο:  «Το ένα τρίτο τουλάχιστον του συνολικού μήκους ή το μισό του περικεκαλυμμένου τμήματος πρέπει να έχει χρώμα άσπρο ως ασπροπράσινο.  Εντούτοις, όσον αφορά τα πρώιμα πράσα (1), το άσπρο ως ασπροπράσινο τμήμα πρέπει να αποτελεί τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.  (1) Πράσα απευθείας σποράς τα οποία δεν έχουν μεταφυτευθεί και των οποίων η συγκομιδή πραγματοποιείται την άνοιξη και κατά την αρχή του καλοκαιριού.»  β) υπό ii), κατηγορία ΙΙ:  - το ακόλουθο κείμενο προστίθεται μετά το πρώτο εδάφιο:  «Είναι αποδεκτά ίχνη χώματος εντός του περικεκαλυμμένου τμήματος».  - το τελευταίο εδάφιο αντικαθίσταται από το ακόλουθο κείμενο:  «Για όλα τα είδη πράσων το άσπρο ως ασπροπράσιμο τμήμα πρέπει να αποτελεί τουλάχιστον το ένα τέταρτο του συνοικού μήκους ή το ένα τρίτο του περικεκαλυμμένου τμήματος»·  γ) υπό iii), κατηγορία ΙΙΙ, η σημείωση (1) γίνεται (2) και η τελευταία περίπτωση αντικαθίσταται από το ακόλουθο κείμενο:  «- παρουσιάζουν ίχνη χώματος στο εξωτερικό».  2. Στον τίτλο ΙΙΙ «Διατάξεις περί της ταξινομήσεως κατά μέγεθος» υπό i), το δεύτερο εδάφιο αντικαθίσταται από το ακόλουθο κείμενο:  «Η ελάχιστη διάμετρος καθοριζεται σε 8 mm για τα πρώιμα πράσα και σε 10 mm για τα άλλα πράσα».  3. Στον τίτλο VI «Διατάξεις περί σημάνσεως» υπό Β «Φύση του προϊόντος», προστίθενται οι ακόλουθοι όροι στην πρόταση:  « . . . ή "πρώιμα πράσα" σε όλες τις περιπτώσεις για αυτό το είδος πράσων».  Άρθρο 2  Ο κανονισμός (ΕΟΚ) αριθ. 911/84 καταργείται.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κονοτήτων.  Εφαρμόζεται μέχρι τις 31 Αυγούστου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ ριθ. L 130 της 16. 5. 1984, σ. 1.  (3) ΕΕ αριθ. L 129 της 15. 5. 1981, σ. 38.  (4) ΕΕ αριθ. L 94 της 4. 4. 1984, σ. 13.